6295 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 686 

8 Αυγούστου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (1) ενός στρέμματος 
στη θέση «Καρυές» Κοινότητας Ρετσιανών Ν. Άρ¬ 
τας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση τωνΧ. 4421/22.1.92 και X. 5052/ 


22.6.92 αποφάσεων του Νομάρχη Αχαΐας . 2 

Καθορισμός γραμμής δόμησης στο πρόσωπο των οικο¬ 
πέδων στους οικισμούς του Ν. Κυκλάδων που ισχύει 
το Π.Δ. 24.4.85 ΦΕΚ 181 Δ και οι οποίοι δεν έχουν 
χαρακτηρισθεί παραδοσιακοί . 3 


ΑΝ ΑΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 4382 (1) 

Κήρυξη αναδασωτέας έκτασης (1) ενός στρέμματος στη 
θέση «Καρυές» Κοινότητας Ρετσιανών Ν. Άρτας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 


ταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος και του Νόμου 3200/55. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: α) του άρθρου 11 παρ. 1, β) 
του άρθρου 38 παρ. 1, γ) άρθρ. 34 παρ. 4. 

4. Τις δ/γές τυ Υπουργείου Γεωργίας: 

α) 160417/1180/8.8.80, β) 182447/3049/24.9.80, γ) 
164836/5136/10.8.81. 

5. Την πρόταση της Δ/νσης Δασών Άρτας για κήρυξη 
αναδασωτέας της έκτασης που κάηκε και την προστασία 
και την φυσική αποκατάσταση της βλάστησης, αποφασί¬ 
ζουμε: 

Κηρύσσουμε αναδασωτέα, με σκοπό την αποκατά¬ 
σταση της δασικής βλάστησης που κάηκε στις 8.7.97 την 
ανωτέρω έκταση, εμβαδού (1) ενός στρέμματος που βρί¬ 
σκεται στη θέση «Καρυές» Ρετσιανών. 

Προσδιορίζεται από τα στοιχεία: Α, Β, Γ, Δ και έχει όρια: 

Ανατολικά: Με δάσος αειφύλλων πλατυφύλλων. 

Δυτικά: Με δάσος αειφύλλων πλατυφύλλων. 

Βόρεια: Με δάσος αειφύλλων πλατυφύλλων. 

Νότια: Με δάσος αειφύλλων πλατυφύλλων. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 16 Ιουλίου 1997 

Ο Αναπληρωτής Περιφερειακού Διευθυντή 
ΛΑΜΠΡΟΣ ΠΑΠΑΚΙΤΣΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 8487 (2) 

Τροποποίηση τωνΧ. 4421/22.1.92 και X. 5052/22.6.92 
αποφάσεων του Νομάρχη Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν. Δ/τος της 17.7.1923, όπως τροπο¬ 
ποιημένο και συμπληρωμένο ισχύει και ειδικότερα τα άρ¬ 
θρα 3 και 70 αυτού. 

2. Τις δ/ξεις του Α.Ν. 314/1968 (ΦΕΚ 47Α'), όπως τρο¬ 
ποποιήθηκαν και συμπληρώθηκαν με το αρ. 1018/71 Ν. Δ/ 
γμα (ΦΕΚ 220Α') και με την παρ. 3 του άρθρ. 34 του Ν. 
1577/85 (ΦΕΚ 210Α ). 

3. Τις δ/ξεις του αρ. 183/1986 Π. Δ/τος (ΦΕΚ 70Α ). 

4. Τα στοιχεία της εκπονούμενης μελέτης «Πράξη 
εφαρμογής ΜΕ. Π.+ ΜΕ.Ε. Κραθίου», του Γραφ. Τοπο- 
γραφικής. 

5. Τις αρ.148/96 και 115/96, 23/97 αποφάσεις του Δ. 
Ακράτας και της Κοιν. Αιγείρας αντίστοιχα, μετά το αρ. 
14664/6.11.96 έγγραφό μου. 

6. Το αρ. 16/1/27.6.97 πρακτικό του ΣΧΟΠ Ν. Αχαΐας, 
με το οποίο γνωμοδοτεί - ομόφωνα - υπέρ της υπόψη 
τροποποίησης μετά την αρ. 7003/10.6.96 εισήγηση της Δ/ 
νσης ΧΟΠ, αποφασίζουμε: 

1. Τροποποιούνται - συμπληρώνονται οι X. 4421/ 
22.1.92 και X. 5052/1991/26.6.92 (ΦΕΚ 771/Δ7 
30.7.92) αποφάσεις μας, με τις οποίες εγκρίθηκαν η 
«Οριοθέτηση του οικισμού Κραθίου» και η «ΜΕ.Π. + ΜΕ.Ε. 
Κραθίου», ως εξής: 

Στο θέμα και των δύο πιο πάνω αποφάσεων προστίθεται 
στο τέλος η διατύπωση «... και Κοιν. Αιγείρας (Ν. Αχαΐας)», 
προκειμένου να διορθωθεί η παραδρομή ότι, το ακρότατο 


Ν.Α. τμήμα της περιοχής (όπως σημειώνεται με «κίτρινο» 
περίγραμμα στο συνημμένο διάγραμμα κλ. 1/1000) ανήκει 
διοικητικά στην Κοιν. Αιγείρας. 

2. Τροποποιείται η αρ. X. 4421/22.1.92 απόφασή μας 
(έγκριση οριοθέτησης οικισμού Κραθίου), με μετάθεση 
του ορίου του οικισμού (και κατ' επέκταση του πυκνοδο- 
μημένου τμήματος της ΜΕ.Π.+ΜΕ.Ε.) στις θέσεις που ση¬ 
μειώνονται με «πορτοκαλί» γραμμή στο συνημμένο διά¬ 
γραμμα, προκειμένου είτε να συμπεριληφθούν εντός αυ¬ 
τού δομημένες από πολύ παλιά ιδιοκτησίες (που πληρούν 
τις νόμιμες προϋποθέσεις και εκ παραδρομής είχαν παρα- 
ληφθεί), είτε προκειμένου να προσαρμοσθεί το όριο ορ¬ 
θότερα στο υφιστάμενο ιδιοκτησιακό καθεστώς. 

3. Τροποποιείται η αρ. X. 5052/1991/29.6.92 (ΦΕΚ 
771 Δ') απόφασή μας (έγκριση ΜΕ.Γ1+ΜΕ. Κραθίου), ως 
εξής: 

3.1. Στα Ο.Τ. 130 και 149 του συνημμένου ρυμοτομικού 
διαγράμματος, γι’ αποφυγή ρυμοτόμησης υφισταμένων 
κτισμάτων. 

3.2. Στην παρ. 5.2.2.β συμπληρώνεται διάταξη: «... Στις 
ίδιες περιοχές επιτρέπεται μέσω της Πράξης Εφαρμογής 
- η δημιουργία κατά παρέκκλιση άρτιων οικοπέδων από 
εισφορές γης, με ελάχιστο πρόσωπο 8.00 μ. και εμβαδόν 
150 τ.μ. 

4. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

5. Από τις διατάξεις της παρούσης δεν προκαλείται δα¬ 
πάνη σε βάρος του Κρατικού Προϋπολογισμού, ούτε αυ¬ 
τών των αρμόδιων ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Ιουλίου 1997 
Ο Νομάρχης 

ΣΤΑΘΗΣ ΑΘΑΝΑΣΟΠΟΥΛΟΣ - ΣΕΡΕΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3083 (3) 

Καθορισμός γραμμής δόμησης στο πρόσωπο των οικοπέ¬ 
δων στους οικισμούς του Ν. Κυκλάδων που ισχύει το 
Π.Δ. 24.4.85 ΦΕΚ 181 Δ και οι οποίοι δεν έχουν χαρα- 
κτηρισθεί παραδοσιακοί. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του Π.Δ. 24.4.85 ΦΕΚ 181 Δ, όπως τρο¬ 
ποποιήθηκε και ισχύει με το Π.Δ. 14.2.87 ΦΕΚ 133 Δ και 
το Π.Δ. 25.4.89 ΦΕΚ 293 Δ «περί καθορισμού ορίων - 
όρων και περιορισμών δόμησης σε οικισμούς της χώρας με 
πληθυσμό κάτω των 2.000 κατοίκων» και ειδικότερα το 
άρθρο 6 παρ. 1,3 και 6γ. 

2. Το Π.Δ. 347/93 ΦΕΚ 164Α «περί λήψης μέτρων για 
την ασφάλεια της υπεραστικής συγκοινωνίας». 

3. Τις κυκλοφοριακές ανάγκες των οικισμών. 

4. Την Τ.Π. 4030/94 προηγούμενη απόφαση Νομάρχη 
Κυκλάδων. 

5. Την ομόφωνη γνώμη του ΣΧΟΠ του Νομού όπως αυτή 
διατυπώθηκε στη συνεδρίαση της 19.3.97 και στην πράξη 
5/97, αποφασίζουμε: 

Α. Για οικόπεδα που έχουν πρόσωπο στους Επαρχια¬ 
κούς δρόμους του Νομού ή σε αυτούς που έχουν χαρακτη¬ 
ριστεί Κύριοι Κοινοτικοί με απόφαση Νομάρχη, η γραμμή 
δόμησης καθορίζεται σύμφωνα με τις παραγράφους 2στ. 
Και 3 του άρθρου 2 του ΦΕΚ 347Δ/93. 

Σε περίπτωση διαμορφωμένης γραμμής δόμησης η το¬ 
ποθέτηση της οικοδομής γίνεται με απόφαση Νομάρχη 
κατόπιν σχετικής γνωμοδότησης του ΣΧΟΠ και του Κοινο¬ 
τικού ή Δημοτικού Συμβουλίου. 

Β. Γ ια οικόπεδα που έχουν πρόσωπο στους λοιπούς δη¬ 
μοτικούς ή κοινοτικούς δρόμους, που πλαισιώνουν το κύ¬ 
ριο οδικό δίκτυο, η γραμμή δόμησης καθορίζεται σε από¬ 
σταση 2,50 μ. από το όριο του δρόμου. 

Η απόσταση αυτή μπορεί να ορισθεί και μικρότερη των 
2,50 μ. όχι όμως μικρότερη του 1,00 μ. κατόπιν σχετικής 
γνωμοδότησης του Δημοτικού ή Κοινοτικού Συμβουλίου 
και του ΣΧΟΠ και Απόφασης Νομάρχη εφ’ όσον υπάρχει 
διαμορφωμένη οικοδομική γραμμή, η τηρουμένων των 


αποστάσεων δεν είναι δυνατή η οικοδόμηση. 

Γ. Γ ια οικόπεδα που έχουν πρόσωπο σε δρόμους που 
έχουν χαρακτηρισθεί «Πεζόδρομοι» με απόφαση Δημοτι¬ 
κού ή Κοινοτικού Συμβουλίου κατόπιν τεκμηριωμένης με¬ 
λέτης που να αφορά ικανό τμήμα δρόμου, η γραμμή δόμη¬ 
σης καθορίζεται ως στην παράγραφο Β του παρόντος. 

Δ. Το ελάχιστο πλάτος του δρόμου που απαιτείται για 
την οικοδομησιμότητα του οικοπέδου (άρθρο 6 παρ. 1 
ΦΕΚ 293 Δ/89) ορίζεται σε 5,00 μ., πρέπει να εφάπτεται 
σε όλο το μήκος της μιας πλευράς των ορίων του οικοπέ¬ 
δου και να συνδέεται με το υφιστάμενο σε κοινή χρήση δί¬ 
κτυο κυκλοφορίας του οικισμού. 

Σε περίπτωση που το οικόπεδο έχει πρόσωπο σε παρα¬ 
πάνω από έναν δρόμους, τα παραπάνω ισχύουν για όλους 
τους δρόμους που το περιβάλλουν. 

Γ ια τους δρόμους που προέρχονται από κατάτμηση το 
πλάτος του δρόμου μπορεί να ορισθεί μεγαλύτερο των 
5,00 μ. και μέχρι 8,00 μ. 

Ε. Γ ία οικόπεδα που έχουν πρόσωπο σε δρόμους που 
στο Τ.Δ. αναφέρονται ως κλιμακωτοί, η γραμμή δόμησης 
ορίζεται σε 2,50 μ. από το όριο του δρόμου. 

Η απόσταση αυτή μπορεί να ορισθεί από 0 μέχρι 2,50 μ. 
εφαρμόζοντας την διαδικασία της παρ. Β. 

Γ ια τον χαρακτηρισμό δρόμου ως κλιμακωτού απαιτείται 
απόφαση Κοινοτικού ή Δημοτικού Συμβουλίου, στην 
οποία να αναφέρονται και οι λόγοι όπου δεν είναι δυνατή η 
διαμόρφωσή τους. 

Το πλάτος των δρόμων αυτών ορίζεται σε 4.00 μ. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού, 
ούτε του Προϋπολογισμού των αντιστοίχων Ο.Τ.Α. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 15 Ιουλίου 1997 

Ο Νομάρχης 
ΠΑΝΑΓΙΩΤΗΣ ΡΗΓΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






